**โครงการรถไฟฟ้าลาวาลิน** (อังกฤษ: Lavalin Skytrain) เป็นโครงการก่อสร้างรถไฟฟ้ายกระดับ ตามแผนแม่บทระบบขนส่งมวลชนในอดีตของการทางพิเศษแห่งประเทศไทย เพื่อแก้ปัญหาการจราจรในพื้นที่กรุงเทพมหานคร ที่ดำเนินงานโดยบริษัท ลาวาลิน (SNC-Lavalin) จากประเทศแคนาดา

ประวัติ
-------

นับตั้งแต่ความนิยมของรถยนต์เพิ่มขึ้นอย่างมากในคริสต์ทศวรรษ 1960 ได้ส่งผลให้การจราจรมีความคับคั่งอย่างมาก และนำมาสู่ปัญหาการจราจรติดขัดและได้ทวีความรุนแรงขึ้นเป็นลำดับจนกระทั่งในปี พ.ศ. 2514 รัฐบาลไทยได้รับความช่วยเหลือจากรัฐบาลเยอรมันส่งคณะผู้เชี่ยวชาญมาทำการศึกษา สำรวจ และวางแผนแม่บทสำหรับการจราจรและขนส่งในกรุงเทพมหานคร ซึ่งได้เสนอแนะให้มีระบบรถขนส่งมวลชนแบบเร็ว (Mass Rapid Transit System) เพื่อแก้ไขปัญหาการเดินทางและการจราจรในกรุงเทพมหานคร จึงได้มี "ประกาศของคณะปฏิวัติ ฉบับที่ 290 ลงวันที่ 27 พฤศจิกายน พุทธศักราช 2515" จัดตั้งการทางพิเศษแห่งประเทศไทยขึ้น เพื่อจัดสร้าง "ทางพิเศษ" ซึ่งประกอบด้วยระบบทางด่วน (Express Way) และระบบรถไฟฟ้าขนส่งมวลชน (Mass Rapid Transit System) จากผลการศึกษาระบบรถไฟฟ้าขนส่งมวลชนสามารถแบ่งออกมาได้ 3 สาย ได้แก่ สายพระราม 4 สายสะพานพุทธ และสายสาธร โดยมีแผนจะเริ่มก่อสร้างในปี พ.ศ. 2524 โดยคาดว่าจะแล้วเสร็จในปี พ.ศ. 2529 แต่เนื่องจากวิกฤตการณ์น้ำมันโลกครั้งที่ 2 ส่งผลให้ค่าใช้จ่ายพุ่งสูงทำให้โครงการจึงถูกระงับไป

ต่อมาในปี พ.ศ. 2527 ในรัฐบาลพลเอกเปรม ติณสูลานนท์ โครงการได้ถูกนำมาทบทวนใหม่อีกครั้ง ได้มีการเปิดให้ยื่นเสนอราคาประมูล โดยมี 3 บริษัทเอกชนที่ได้รับการคัดเลือกประมูล คือ บริษัทร่วมค้า เอเชีย-ยูโร คอนซอร์เตียม (AEC) , บริษัท ลาวาลิน (SNC-Lavalin) และบริษัทร่วมค้า ฟรังโก-เจแปน คอนซอร์เตียม จากการประมูลได้ บริษัท ลาวาลิน (SNC-Lavalin) จากประเทศแคนาดา เป็นผู้ชนะการประมูลเพื่อดำเนินโครงการนี้ และได้ลงนามสัญญาสัมปทานเมื่อเดือนพฤษภาคม พ.ศ. 2533 ที่ศูนย์การประชุมแห่งชาติสิริกิติ์ ในรัฐบาลพลเอกชาติชาย ชุณหะวัณ ระยะเวลาสัมปทาน 30 ปี มูลค่าการก่อสร้าง 55,000 ล้านบาท

โครงการได้เริ่มต้นก่อสร้างบริเวณสะพานพระปกเกล้า และมีการเตรียมพื้นที่ที่จะสร้างบริเวณสะพานตากสิน แต่โครงการรถไฟฟ้าลาวาลินสิ้นสุดลงในรัฐบาลนายอานันท์ ปันยารชุน หลังประสบปัญหาโครงสร้างทางการเงิน ที่กำหนดเงื่อนไขให้รัฐบาลไทยต้องค้ำประกันเงินกู้ไม่มีดอกเบี้ย (ซอฟท์โลน) จากรัฐบาลแคนาดา และต้นทุนในการก่อสร้างสูงขึ้น เนื่องจากความผิดพลาดในการคำนวณค่าใช้จ่ายในการโยกย้ายระบบสาธารณูปโภค

แนวเส้นทาง
----------

### สายพระราม 4

เริ่มต้นจากสถานีอ่อนนุชไปตามแนวถนนสุขุมวิทจนถึงสถานีพระโขนง แล้วเลี้ยวซ้ายไปตามแนวถนนพระราม 4 ไปยังคลองเตยผ่านท่าเรือคลองเตย ทางด่วนเฉลิมมหานคร แล้วเชื่อมต่อกับสายสาธร (ตลาดพลู–วงเวียนใหญ่–สาทร–ลาดพร้าว) ที่สถานีลุมพินีบริเวณแยกวิทยุ จากนั้นผ่านหัวลำโพงเลี้ยวขวาไปตามแนวถนนกรุงเกษม เลียบคลองผดุงกรุงเกษม เชื่อมต่อกับสายสะพานพุทธ (ดาวคะนอง–สะพานพุทธ–มักกะสัน–เพชรบุรีตัดใหม่) บริเวณแยกเทวกรรม สะพานเทวกรรมรังรักษ์ จากนั้นลงสู่ระดับใต้ดินก่อนถึงถนนราชดำเนินนอก บริเวณสะพานมัฆวานรังสรรค์ ระยะทาง 600 เมตร ก่อนจะกลับมายกระดับอีกครั้งบริเวณแยกเทเวศร์ จากนั้นแนวเส้นทางจะเลี้ยวขวาไปตามถนนสามเสน ผ่านซังฮี้ แยกเกียกกาย จนถึงแยกบางโพ เลี้ยวขวาไปตามถนนประชาราษฎร์สาย 2 ผ่านเตาปูน สถานีชุมทางบางซื่อ ตลาดนัดจตุจักร เลี้ยวซ้ายเข้าสู่ถนนพหลโยธิน ไปสิ้นสุดสถานีหมอชิต รวมระยะทางทั้งสิ้น 25 กิโลเมตร มีทั้งหมด 25 สถานี และมีระยะห่างระหว่างสถานีประมาณ 700–900 เมตร

### สายสาธร

เริ่มจากสถานีตลาดพลู บริเวณซอยวัดกันตะยาราม จากนั้นไปยังถนนสมเด็จพระเจ้าตากสิน เพื่อเชื่อมกับสายสะพานพุทธใกล้กับแยกเจริญรัถ ไปตามถนนกรุงธนบุรีผ่านถนนเจริญนคร จากนั้นข้ามแม่น้ำเจ้าพระยาโดยอยู่กึ่งกลางระหว่างผิวจราจรของสะพานตากสินทั้งสองฝั่ง ที่เตรียมพื้นที่รองรับโครงสร้างทางวิ่งรถไฟฟ้าไว้ (ปัจจุบันเป็นแนวทางวิ่งของรถไฟฟ้าบีทีเอส สายสีลม) แล้วไปตามแนวถนนสาธรผ่านถนนสุรศักดิ์ เชื่อมกับสายพระราม 4 (อ่อนนุช–พระโขนง–หัวลำโพง–หมอชิต) ที่สถานีลุมพินีบริเวณแยกวิทยุ ผ่านสนามมวยลุมพินี แล้วเลี้ยวซ้ายไปตามแนวทางรถไฟสายแม่น้ำ (ทางรถไฟขนสินค้าจากสถานีมักกะสันไปยังท่าเรือคลองเตย) ขนานไปกับทางด่วนเฉลิมมหานครจนไปเชื่อมกับสายสะพานพุทธอีกครั้งที่สถานีมักกะสัน บริเวณสถานีรถไฟมักกะสัน ทางรถไฟจะไปตามแนวทางรถไฟสายตะวันออก จนไปถึงถนนอโศก-ดินแดง และไปตามถนนรัชดาภิเษก จนสิ้นสุดแนวเส้นทางบริเวณแยกรัชดา-ลาดพร้าว รวมระยะทางทั้งสิ้น 20 กิโลเมตร มีทั้งหมด 17 สถานี และมีระยะห่างระหว่างสถานีประมาณ 700–1300 เมตร

### สายสะพานพุทธ

เริ่มต้นจากบริเวณดาวคะนอง มุ่งหน้าไปทางทิศเหนือตามถนนสมเด็จพระเจ้าตากสิน เชื่อมต่อกับสายสาธรที่สถานีตากสิน ผ่านวงเวียนใหญ่ จากนั้นมุ่งขึ้นต่อไปตามถนนประชาธิปก ผ่านวงเวียนเล็ก แล้วข้ามแม่น้ำเจ้าพระยา โดยอยู่กึ่งกลางระหว่างผิวจราจรของสะพานพระปกเกล้าทั้งสองฝั่ง ที่เตรียมพื้นที่บริเวณกึ่งกลางระหว่างสะพานรองรับโครงสร้างทางวิ่งรถไฟฟ้าไว้ โดยมีการก่อสร้างสะพานข้ามแม่น้ำเจ้าพระยา ไปพร้อมกับการก่อสร้างสะพานพระปกเกล้า (ปัจจุบันได้ปรับปรุงเป็นสวนสาธารณะลอยฟ้าแห่งแรกของประเทศไทยชื่อ *สวนลอยฟ้าเจ้าพระยา* หรือ *สะพานพระปกเกล้าสกายปาร์ก* เปิดให้บริการอย่างเป็นทางการในวันพุธที่ 24 มิถุนายน พ.ศ. 2563)
จากนั้นแนวเส้นทางจะเลี้ยวขวาเข้าสู่ถนนจักรวรรดิ์ ผ่านเยาวราช บริเวณแยกวัดตึก เข้าสู่ถนนจักรพรรดิพงษ์จนถึงถนนนครสวรรค์ เลี้ยวขวาไปเชื่อมกับสายพระราม 4 ที่สถานีสะพานขาว บริเวณแยกเทวกรรม สะพานเทวกรรมรังรักษ์ เลี้ยวขวาเข้าสู่ถนนพิษณุโลก ผ่านจุดตัดทางรถไฟยมราช จากนั้นแนวเส้นทางจะไปตามแนวทางรถไฟสายตะวันออก จนไปเชื่อมกับสายสาธรอีกครั้งที่สถานีมักกะสัน แล้วไปต่อตามแนวทางรถไฟสายตะวันออกจนสิ้นสุดที่สถานีเพชรบุรีตัดใหม่บริเวณวัดใหม่ช่องลม (ห่างจากถนนอโศก-ดินแดง ประมาณ 1.2 กิโลเมตร) รวมระยะทางทั้งสิ้น 16 กิโลเมตร มีสถานีทั้งหมด 15 สถานี และมีระยะห่างระหว่างสถานีประมาณ 700–1300 เมตร

รายชื่อสถานี
------------

รถไฟฟ้าลาวาลินในจำนวนทั้งหมด 3 เส้นทาง ประกอบด้วยสถานีรถไฟทั้งหมด 63 สถานี ดังต่อไปนี้ (*ตัวเอน* หมายถึงโครงการก่อสร้าง)

### สายพระราม 4

| สถานี | จุดเปลี่ยนเส้นทาง | โครงการระบบขนส่งมวลชนในปัจจุบัน |
| --- | --- | --- |
| **หมอชิต** |  | สายสุขุมวิท สถานีหมอชิตสายสีน้ำเงิน สถานีสวนจตุจักร |
| **กำแพงเพชร** | สายสีน้ำเงิน สถานีกำแพงเพชร |
| **บางซื่อ** | สายสีน้ำเงิน สายสีแดงเข้ม สายสีแดงอ่อน สถานีกลางกรุงเทพอภิวัฒน์ (บางซื่อ) |
| **ประชาชื่น** |  |
| **เตาปูน** | สายสีน้ำเงิน สายสีม่วง สถานีเตาปูน |
| **เกียกกาย** | *สายสีม่วง สถานีรัฐสภา* |
| **ศรีย่าน** | *สายสีม่วง สถานีศรีย่าน* |
| **ซังฮี้** |  |
| **เทเวศร์** |  |
| **กรุงเกษม** |  |
| **สะพานขาว** | สายสะพานพุทธ |  |
| **บ้านครัว** |  |  |
| **ยศเส** | *สายสีแดงเข้ม สถานียศเส* |
| **หัวลำโพง** | *สายสีแดงเข้ม* สายสีน้ำเงิน สถานีหัวลำโพง |
| **รองเมือง** |  |
| **สามย่าน** | สายสีน้ำเงิน สถานีสามย่าน |
| **สีลม** | สายสีลม สถานีศาลาแดงสายสีน้ำเงิน สถานีสีลม |
| **ลุมพินี** | สายสาทร | *สายสีเทา สายสีฟ้า* สายสีน้ำเงิน สถานีลุมพินี |
| **บ่อนไก่** |  |  |
| **คลองเตย** | *สายสีเทา* สายสีน้ำเงิน สถานีคลองเตย |
| **การท่า** | *สายสีเทา สถานีเกษมราษฎร์* |
| **ม.กรุงเทพ** | *สายสีเทา สถานีมหาวิทยาลัยกรุงเทพ* |
| **กล้วยน้ำไท** | *สายสีเทา สถานีบ้านกล้วยใต้* |
| **พระโขนง** | *สายสีเทา*  สายสุขุมวิท สถานีพระโขนง |
| **อ่อนนุช** | สายสุขุมวิท สถานีอ่อนนุช |

### สายสาธร

| สถานี | จุดเปลี่ยนเส้นทาง | โครงการระบบขนส่งมวลชนในปัจจุบัน |
| --- | --- | --- |
| **ลาดพร้าว** |  | สายสีเหลือง สายสีน้ำเงิน สถานีลาดพร้าว |
| **รัชดา** | สายสีน้ำเงิน สถานีรัชดาภิเษก |
| **ห้วยขวาง** |  |
| **สุทธิสาร** | สายสีน้ำเงิน สถานีสุทธิสาร |
| **ประชาราษฎร์บำเพ็ญ** | สายสีน้ำเงิน สถานีห้วยขวาง |
| **เทียมร่วมมิตร** |  |
| **อสมท.** | *สายสีส้ม* สายสีน้ำเงิน สถานีศูนย์วัฒนธรรมแห่งประเทศไทย |
| **ดินแดง** |  |
| **มักกะสัน** | สายสะพานพุทธ | สายตะวันออก สถานีรถไฟมักกะสัน |
| **วิทยุ** |  |  |
| **เพลินจิต** | *สายสีแดงอ่อน สายสีฟ้า* สายสุขุมวิท สถานีเพลินจิต |
| **ยาสูบ** | *สายสีแดงอ่อน สถานีคลองเตย* |
| **ลุมพินี** | สายพระราม 4 | *สายสีเทา สายสีฟ้า* สายสีน้ำเงิน สถานีลุมพินี |
| **สาทร** |  | *สายสีเทา สายสีฟ้า* สายสีลม สถานีช่องนนทรี บีอาร์ที  สถานีสาทร |
| **สุรศักดิ์** | สายสีลม สถานีสุรศักดิ์ |
| **สะพานตากสิน** | สายสีลม สถานีสะพานตากสิน |
| **เจริญนคร** | สายสีลม สายสีทอง สถานีกรุงธนบุรี |
| **ธนบุรี** |  |
| **ตากสิน** | สายสะพานพุทธ | สายสีลม สถานีวงเวียนใหญ่ |
| **ตลาดพลู** |  | *สายสีเทา* สายสีลม สถานีตลาดพลู บีอาร์ที  สถานีราชพฤกษ์ |

### สายสะพานพุทธ

| สถานี | จุดเปลี่ยนเส้นทาง | โครงการระบบขนส่งมวลชนในปัจจุบัน |
| --- | --- | --- |
| **เพชรบุรีตัดใหม่** |  |  |
| **อโศก** | *สายสีฟ้า สายสีแดงอ่อน เอชเอสอาร์ เชื่อม 3 สนามบิน* สายซิตี้ สถานีมักกะสันสายตะวันออก ป้ายหยุดรถไฟอโศกสายสีน้ำเงิน สถานีเพชรบุรี |
| **มักกะสัน** | สายสาทร | สายตะวันออก สถานีรถไฟมักกะสัน |
| **ประตูน้ำ** |  | *สายสีส้ม* สายสีแดงอ่อน สถานีราชปรารภ |
| **พญาไท** | *สายสีแดงอ่อน* สายสุขุมวิท สายซิตี้ สถานีพญาไทสายตะวันออก ป้ายหยุดรถไฟพญาไท |
| **อุรุพงษ์** | สายตะวันออก ป้ายหยุดรถไฟอุรุพงษ์*สายสีส้ม สถานียมราช* |
| **ยมราช** | *สายสีแดงเข้ม สถานียมราช* |
| **นางเลิ้ง** |  |
| **สะพานขาว** | สายพระราม 4 |  |
| **วรจักร** |  |  |
| **สะพานพุทธ** |  |
| **ประชาธิปก** | *สายสีม่วง สถานีสะพานพุทธ* |
| **วงเวียนใหญ่** | *สายสีม่วง สายสีแดงเข้ม สถานีวงเวียนใหญ่* |
| **ตากสิน** | สายสาทร | สายสีลม สถานีวงเวียนใหญ่ |
| **สำเหร่** |  | *สายสีเทา สายสีม่วง สถานีสำเหร่* |
| **จอมทอง** |  |
| **มไหสวรรค์** |  |
| **ดาวคะนอง** | *สายสีม่วง สถานีดาวคะนอง* |

รูปแบบโครงการ
-------------

รูปแบบโครงการจะเป็นรถไฟฟ้าทางคู่ ตู้รถไฟทั้งหมด 6 ตู้ต่อ 1 ขบวน โดยรถไฟจะเดินรถเข้าสู่สถานีทุก 15 นาทีต่อขบวน และ 4 นาทีต่อขบวนในช่วงเวลาเร่งด่วน รูปแบบสถานีประกอบด้วยแบบยกระดับ ระดับพื้นดิน และสถานีใต้ดิน โดยราคาค่าโดยสารอยู่ที่ 35 สตางค์ต่อกิโลเมตร แต่หากได้รับการอุดหนุนจากรัฐบาล 30% ค่าโดยสารจะอยู่ที่ 20 สตางค์ต่อกิโเมตร และหากได้รับการอุดหนุนจากรัฐบาล 40% ค่าโดยสารจะอยู่ที่ 15 สตางค์ต่อกิโลเมตร เมื่อโครงการแล้วเสร็จตามแผนในปี พ.ศ. 2529 คาดว่าภายในปี พ.ศ. 2533 จะมีผู้ใช้บริการประมาณ 200,000 คนต่อวัน และมีศูนย์ซ่อมบำรุงที่ห้วยขวาง ปัจจุบันเป็นศูนย์ซ่อมบำรุงรถไฟฟ้าของรถไฟฟ้ามหานคร สายเฉลิมรัชมงคล และรถไฟฟ้ามหานคร สายสีส้มของการรถไฟฟ้าขนส่งมวลชนแห่งประเทศไทย

โครงการระบบขนส่งมวลชนในปัจจุบันตามแนวเส้นทางรถไฟฟ้าลาวาลิน
----------------------------------------------------------

* **สายพระราม 4** : รถไฟฟ้าบีทีเอส สายสุขุมวิท ช่วงพระโขนง-อ่อนนุช, รถไฟฟ้ามหานคร สายเฉลิมรัชมงคล ช่วงหัวลำโพง-คลองเตย และช่วงสวนจตุจักร-บางซื่อ, รถไฟฟ้ามหานคร สายสีม่วง ช่วงหอสมุดแห่งชาติ-สามเสน-บางซื่อ
	+ **สายพระราม 4 ส่วนต่อขยาย ด้านเหนือ** : รถไฟฟ้าบีทีเอส สายสุขุมวิท ช่วงหมอชิต-รัชโยธิน
	+ **สายพระราม 4 ส่วนต่อขยาย ด้านตะวันตกเฉียงเหนือ** : รถไฟฟ้ามหานคร สายสีม่วง ช่วงเตาปูน-กระทรวงสาธารณสุข และรถไฟฟ้าสายสีชมพู ช่วงแคราย-ปากเกร็ด
	+ **สายพระราม 4 ส่วนต่อขยาย ด้านใต้** : รถไฟฟ้าบีทีเอส สายสุขุมวิท ช่วงอ่อนนุช-สำโรง
* **สายสาธร** : รถไฟฟ้าบีทีเอส สายสีลม ช่วงเซนต์หลุยส์-วงเวียนใหญ่-โพธิ์นิมิตร, รถไฟฟ้ามหานคร สายเฉลิมรัชมงคล ช่วงพระราม 9-ลาดพร้าว
	+ **สายสาธร ส่วนต่อขยายด้านเหนือ** : รถไฟฟ้าบีทีเอส สายสุขุมวิท ช่วงรัชโยธิน-สะพานใหม่
	+ **สายสาธร ส่วนต่อขยายด้านตะวันตก** : รถไฟฟ้าบีทีเอส สายสีลม ช่วงโพธิ์นิมิตร-บางหว้า, รถไฟฟ้ามหานคร สายสีน้ำเงิน ช่วงบางหว้า-บางแค
* **สายสะพานพุทธ** : รถไฟฟ้ามหานคร สายสีม่วง ช่วงดาวคะนอง-ประชาธิปก
	+ **สายสะพานพุทธ ส่วนต่อขยายด้านตะวันออก** : รถไฟฟ้ามหานคร สายสีส้ม ช่วงรามคำแหง-บางกะปิ
	+ **สายสะพานพุทธ ส่วนต่อขยายด้านใต้** : รถไฟฟ้ามหานคร สายสีม่วง ช่วงดาวคะนอง-ราษฎร์บูรณะ


|  |  |  |
| --- | --- | --- |
|  |  | 

2023versionofbangkokmassrapidtransitmap.png

 |
| ระบบขนส่งมวลชนในปัจจุบันตามแนวเส้นทางรถไฟฟ้าลาวาลิน |

เชิงอรรถ
--------

### หมายเหตุ

1. ↑  ขณะนั้น ถนนสาทร ยังใช้ชื่อว่า "สาธร"

### อ้างอิง

1. ↑  "ประวัติความเป็นมาและการจัดตั้ง รฟม". คลังข้อมูลเก่าเก็บจากแหล่งเดิมเมื่อ 2022-12-26. สืบค้นเมื่อ 2022-08-24.
2. ↑  THE LAVALIN SKYTRAIN 2Bangkok.com
3. ↑
4. ↑  THE 1979 BANGKOK MASS TRANSIT MASTERPLAN 2bangkok.com
5. ↑  "สะพานอัปยศ: สวนลอยฟ้าเจ้าพระยา".
6. ↑  THE 1979 BANGKOK MASS TRANSIT MASTERPLAN 2bangkok.com

| * ด
* ค
* ก
ระบบขนส่งมวลชนในกรุงเทพมหานครและปริมณฑล |
| --- |
| 
* การขนส่งในกรุงเทพมหานคร
* รายชื่อสถานีรถไฟฟ้าในกรุงเทพมหานครและปริมณฑล
* การขนส่งระบบรางในกรุงเทพมหานคร
* รถไฟฟ้าในกรุงเทพมหานครและปริมณฑล

 |
| ทางราง | 

|  |  |
| --- | --- |
| แอร์พอร์ต เรล ลิงก์และรถไฟความเร็วสูง | 
* สายซิตี้

 |
| รถไฟชานเมือง | 
* สายสีแดงเข้ม
* สายสีแดงอ่อน
* รฟท.
	+ สายเหนือ
	+ สายตะวันออกเฉียงเหนือ
	+ สายใต้
	+ สายตะวันออก
	+ สายแม่กลอง

 |
| ขนส่งมวลชนเร็ว | 
* สายสุขุมวิท
* สายสีลม
* สายสีน้ำเงิน
* สายสีม่วง

 |
| เอจีที และรางเดี่ยว | 
* สายสีทอง
* สายสีเหลือง

 |
| โครงการ | 
* *เชื่อม 3 สนามบิน* (2569)
* *เอชเอสอาร์ ตะวันออก* (2572)
* *เอชเอสอาร์ ตะวันออกเฉียงเหนือ* (2569)
* *เอชเอสอาร์ เหนือ* (2570)
* *เอชเอสอาร์ ใต้*
* *เอพีเอ็ม สุวรรณภูมิ* (2566)
* *เอพีเอ็ม ดอนเมือง*
* *สายสีชมพู* (2567)
* *สายสีส้ม*
* *สายสีน้ำตาล*
* *สายสีเทา*
* *สายสีฟ้า*
* *สายสีเงิน*
* *สายรามคำแหง–ทองหล่อ*
* *สายศาลาว่าการ กทม. 2–ถนนโยธี*
* *สายบางปู-สุวรรณภูมิ*

 |
| สถานีรถไฟหลัก | 
* กรุงเทพอภิวัฒน์
* กรุงเทพ (หัวลำโพง)
* มักกะสัน
* ดอนเมือง
* สุวรรณภูมิ

 |

 |
| ทางหลวง | 

|  |  |
| --- | --- |
| ทางด่วน | 
* เฉลิมมหานคร
* ศรีรัช
* ฉลองรัช
* บูรพาวิถี
* อุดรรัถยา
* ประจิมรัถยา
* อุตราภิมุข
* S1
* กาญจนาภิเษก

 |
| ทางพิเศษระหว่างเมือง | 
* 
* 
* +
* 
* +
* 
* 
* 
* 

 |
| ทางสายประธาน | 
* +
* +
* +
* +

 |

 |
| รถโดยสาร | 

|  |  |
| --- | --- |
| ผู้ให้บริการ | 
* สายสาทร–ราชพฤกษ์
* ขสมก

 |
| สถานีขนส่งหลัก | 
* หมอชิต 2
* สายใต้ใหม่
* เอกมัย

 |

 |
| ทางน้ำ | 

|  |  |
| --- | --- |
| แม่น้ำเจ้าพระยา | 
* เรือด่วนเจ้าพระยา
* ไทย สมายล์ โบ้ท

 |
| คลอง | 
* คลองแสนแสบ
* คลองพระโขนง
* คลองภาษีเจริญ
* คลองผดุงกรุงเกษม

 |

 |
| ขนส่งมวลชนในอดีต | 
* รถรางกรุงเทพ
* รถเมล์นายเลิศ

 |
| โครงการที่ถูกยกเลิก | 
* โครงการโฮปเวลล์
* โครงการรถไฟฟ้าลาวาลิน

 |